CELEX: C2007/117/09
Language: el
Date: 2007-05-26 00:00:00
Title: Υπόθεση C-119/07: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Darmstadt (Γερμανία) στις 27 Φεβρουαρίου 2007 — Container Service Thorsten Sperzel GmbH κατά Land Hessen

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/6
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Darmstadt (Γερμανία) στις 27 Φεβρουαρίου 2007 — Container Service Thorsten Sperzel GmbH κατά Land Hessen
   (Υπόθεση C-119/07)
   (2007/C 117/09)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Darmstadt
   Διάδικοι στην υπόθεση της κύριας δίκης
   
      Προσφεύγουσα: Container Service Thorsten Sperzel GmbH
   
      Καθού: Land Hessen
   Προδικαστικά ερωτήματα
   
               1.
            
            
               Πρέπει να ερμηνευθεί το άρθρο 33, παράγραφος 1, του κανονισμού (ΕΟΚ) 259/93 (1) του Συμβουλίου, της 1.2.1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (ΕΕ L 30, σ. 1), υπό την έννοια ότι, πέραν των δαπανών που πράγματι προέκυψαν για μια διοικητική ενέργεια, πρέπει κατά τον υπολογισμό των διοικητικών δαπανών για την εφαρμογή της διαδικασίας κοινοποιήσεως και παρακολουθήσεως να λαμβάνεται υπόψη και η σημασία της διοικητικής ενέργειας για τον κοινοποιούντα ως αποδέκτη της διοικητικής ενέργειας;
               Σε περίπτωση που το ΔΕΚ απαντήσει καταφατικά στο πρώτο ερώτημα:
            
         
               2.
            
            
               Πρέπει το άρθρο 33, παράγραφος 1, του κανονισμού (ΕΟΚ) 259/93 να ερμηνευθεί υπό την έννοια ότι μπορεί να γίνεται λόγος για προσήκουσες διοικητικές δαπάνες για την εφαρμογή της διαδικασίας κοινοποιήσεως και παρακολουθήσεως ακόμη και στην περίπτωση που, στο πλαίσιο του υπολογισμού των διοικητικών δαπανών, η θέση χρεώσεως «Αξία της σημασίας της διοικητικής ενέργειας για τον κοινοποιούντα »υπερβαίνει κατά πολύ το ύψος των διοικητικών δαπανών που πράγματι προέκυψαν (εν προκειμένω: στο εικοσαπλάσιο);
            
         
      (1)  ΕΕ L 30, p. 1.